**RANGOS SUTARTIS Nr. 03S-**

2025 m. \_\_\_\_\_\_\_\_\_\_\_\_\_\_ mėn. \_\_ d.

Elektrėnai

Elektrėnų savivaldybės administracija, juridinio asmens kodas 188756190, atstovaujama administracijos direktorės Jekaterinos Goličenko, veikiančios pagal administracijos nuostatus (toliau – Užsakovas), ir \_\_\_\_\_\_\_\_\_\_\_\_, įmonės kodas\_\_\_\_\_\_\_\_\_\_, atstovaujama direktoriaus \_\_\_\_\_\_\_\_, veikiančio pagal bendrovės įstatus (toliau – Rangovas), kartu vadinami Šalimis, o atskirai – Šalimi, sudarėme šią sutartį:

**I. SUTARTIES DALYKAS**

1.1. Sutarties dalykas: **Elektrėnų savivaldybės administracijos patalpų Rungos g. 5 Elektrėnai socialinės paramos skyriaus statybos remonto darbai** (toliau - darbai).

1.2. Rangovas privalo atlikti darbus pagal Lietuvos statybos techninius reglamentus (STR), ir techninius reikalavimus (TR).

**II. ŠALIŲ TEISĖS IR PAREIGOS**

2.1. Rangovas įsipareigoja:

2.1.1. savarankiškai apsirūpinti darbams atlikti reikalingais materialiniais ištekliais, kokybiškomis medžiagomis;

2.1.2. užtikrinti objekte darbo saugą, priešgaisrinę apsaugą, aplinkos ekologinę apsaugą, eismo saugumą;

2.1.3. priduoti darbus Užsakovui pasirašant atliktų darbų aktą, kuriuo Užsakovas be išlygų ar su išlygomis patvirtina darbus priėmęs, o Rangovas – perdavęs atliktus darbus.

2.1.4. užsakyme nurodytu laiku neatlikęs numatytų darbų, mokėti Užsakovui netesybas nurodytas sutarties 3.5 p.

2.1.5. laiku įspėti Užsakovą dėl aplinkybių, kurios trukdo tinkamai atlikti užduotį;

2.1.6. atliktų darbų garantinis laikotarpis pagal galiojančius teisės aktus;

2.1.7. laikytis aplinkos apsaugos kriterijų, nustatytų techninėje specifikacijoje. Nustačius, kad Rangovas techninėje specifikacijoje aplinkos apsaugos nustatytų reikalavimų nesilaiko, už darbų priėmimą atsakingas Užsakovo atstovas turi teisę darbų nepriimti ir laikyti, kad darbai turi trūkumų, kuriuos Rangovas privalo ištaisyti, kitu atveju Rangovui taikoma 500 Eur dydžio bauda už kiekvieną atvejį.

2.1.8. pranešti Užsakovui subrangovų pavadinimus, kontaktinius duomenis ir jų atstovus, taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti subrangovus, kurie netinkamai vykdo savo įsipareigojimus arba tokia rizika objektyviai kyla, pvz., dėl blogos finansinės padėties arba dėl kitų nuo Rangovo nepriklausančių priežasčių, informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo.

2.1.9. Jei pirkimo dokumentuose buvo nurodyti kvalifikaciniai reikalavimai subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas subrangovas juos atitinka. Rangovas, dalį Darbų perduodamas subrangovams, yra atsakingas už subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.

2.10. Jeigu Rangovo (įskaitant ir subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

2.2. Užsakovas įsipareigoja atlikti darbų techninę priežiūrą, priimti atliktus darbus ir užmokėti už atliktus darbus šioje sutartyje nustatytomis sąlygomis.

2.3. Rangovas turi teisę:

2.3.1. gauti reikiamą informaciją apie sutarties objektą;

2.3.2. reikalauti iš Užsakovo pašalinti trūkumus, trukdančius laiku ir tinkamai atlikti darbus, jei trūkumų pašalinimas yra Užsakovo prerogatyva.

2.3. Užsakovas turi teisę:

2.3.1. reikalauti iš Rangovo laiku, nustatytais terminais gerai ir tinkamai atlikti užduotį;

2.3.2. patikrinti atliktų darbų kokybę;

2.3.3. kontroliuoti, kad užduotis būtų atlikta laiku.

**III. KAINA IR MOKĖJIMO SĄLYGOS**

3.1. Ši sutartis yra fiksuotos kainos sutartis. Bendra ir galutinė Sutartyje numatytų Rangovo atliekamų darbų kaina visais atvejais su PVM yra lygi \_\_\_\_\_\_\_\_\_ **Eur** (\_\_\_\_\_\_eurai, \_\_\_ centų), iš kurios PVM yra \_\_\_\_\_\_\_ Eur (\_\_\_\_\_\_ eurai, \_\_\_\_\_\_\_ centų).

3.2. Darbų kaina gali būti perskaičiuota, kai pasikeičia pridėtinės vertės mokesčio, taikomo perkamiems įrengimo darbams, dydis. Įkainio pokyčio dydis yra proporcingas mokesčio pokyčio dydžiui. Perskaičiuotas įkainis taikomas tiems įrengimo darbams, kurie bus atlikti įsigaliojus įstatymui, keičiančiam mokesčio dydį, jeigu tame įstatyme nenumatyta kitaip. Jei Užsakovas turi tam finansinę galimybę, perskaičiuoti Sutarties įkainiai įforminami Sutarties šalių pasirašytu papildomu susitarimu prie Sutarties, kuris yra neatsiejama Sutarties dalis.

3.3. Užsakovas moka už atliktus darbus Rangovui pagal gautus atsiskaitymo dokumentus (pažymą, darbų atlikimo aktą ir sąskaitą faktūrą) ne vėliau kaip per 30 kalendorinių dienų.

3.4. Pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis. Kiti išlaidas pagrindžiantys dokumentai gali būti teikiami naudojantis informacinės sistemos „SABIS“ priemonėmis. Tiekėjas įsipareigoja PVM sąskaitose faktūrose nurodyti sutarties, kurios pagrindu išrašomos sąskaitos, numerį.

3.5. Rangovas, neįvykdęs Sutarties 6.2. punkte numatytos prievolės, be atskiro Užsakovo nurodymo, už kiekvieną uždelstą kalendorinę dieną moka Užsakovui 0,02 procento dydžio netesybas, skaičiuojant nuo neatliktų darbų kainos, bei papildomai, be kitų Lietuvos Respublikos teisės aktuose išvardytų nuostolių, atlygina Užsakovui visus nuostolius ir išlaidas dėl pavėluoto darbų atlikimo. Užsakovas turi teisę vienašališkai įskaityti šiame punkte nurodytus nuostolius ir netesybas į Sutarties kainą, mokėtiną Rangovui. Šio punkto nuostatos netaikomos, jei darbų terminai buvo praleisti dėl nenugalimos jėgos aplinkybių ir/ar Užsakovo netinkamų veiksmų (neveikimo).

3.6. Jeigu netesybos už pavėluotą darbų atlikimą ar jų dalis neišskaitoma iš Užsakovo mokėtinos sumos, Rangovas netesybas sumoka Užsakovui per 10 darbo dienų nuo reikalavimo pateikimo dienos.

3.7. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, moka Rangovui 0,02 % dydžio delspinigius nuo neapmokėtų darbų kainos už kiekvieną uždelstą dieną.

3.8. Užsakovas numato galimybę tiesiogiai atsiskaityti su subrangovais. Rangovas turi teisę prieštarauti nepagrįstiems mokėjimams. Subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, pirkimo sutartį sudariusio Rangovo ir jo subrangovo, kurioje aprašoma tiesioginio atsiskaitymo su subrangovais tvarka, atsižvelgiant į pirkimo dokumentuose ir subrangovo sutartyje nustatytus reikalavimus.

## **IV. NENUGALIMOS JĖGOS APLINKYBĖS**

4.1. Šalys neatsako už savo sutartinių įsipareigojimų neįvykdymą, jeigu šis nevykdymas yra nenugalimos jėgos (f*orce majeure*) aplinkybių pasekmė. Nenugalimos jėgos (*force majeure*) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840.

4.2. Šalis, kuri dėl nenugalimos jėgos (*force majeure*) aplinkybių negali vykdyti prisiimtų įsipareigojimų, privalo nedelsdama, t. y. ne vėliau kaip kitą darbo dieną, apie tai raštu pranešti kitai Šaliai. Nenugalimos aplinkybės turi būti patvirtintos Pramonės, prekybos ir amatų rūmų ar kitos pagal tuo metu galiojančius teisės aktus kompetentingos institucijos pažyma.

4.3. Jei Šalis nepraneša ar tai padaro nepagrįstai vėlai, ji praranda teisę vadovautis šiame punkte nurodytomis aplinkybėmis kaip pagrindu, atleidžiant nuo atsakomybės dėl prievolių nevykdymo.

4.4. Pasibaigus minėtoms aplinkybėms, Šalys (-is) nedelsdamos (-a) pradeda ar tęsia savo įsipareigojimų vykdymą.

**V. ŠALIŲ ATSAKOMYBĖ**

5.l. Užsakovo atsakomybė:

5.1.1. Rangovas, nustatęs esminius sutarties sąlygų neatitikimus ir raštu apie tai pranešęs Užsakovui, turi teisę ne anksčiau kaip per 10 darbo dienų po šio pranešimo nutraukti sutartį su Užsakovu ir reikalauti atlyginti dėl to patirtus nuostolius;

5.1.2. Užsakovas, nutraukęs sutartį ne dėl Rangovo kaltės, atlygina Rangovui jo turėtas pagrįstas išlaidas ir nuostolius, susijusius su sutarties nutraukimu;

5.2. Rangovo atsakomybė:

5.2.l. Užsakovas, nustatęs esminius Rangovo darbo trūkumus, sutarties sąlygų neatitikimus ar kitokius esminius pažeidimus ir raštu apie tai pranešęs Rangovui, turi teisę ne anksčiau kaip per 10 darbo dienų nutraukti sutartį su Rangovu ir reikalauti atlyginti dėl to patirtus nuostolius;

5.2.2. Rangovas, nutraukęs sutartį ne dėl Užsakovo kaltės, atlygina Užsakovui jo turėtas pagrįstas išlaidas ir nuostolius, susijusius su sutarties nutraukimu.

5.3. Visi Sutartyje, jos prieduose ir iš Sutarties esmės kylantys Šalių įsipareigojimai dėl darbų kokybės ir (ar) įgyvendinimo terminų laikomi esminiais ir jų pažeidimas laikomas esminiu Sutarties pažeidimu.

**VI. SUTARTIES GALIOJIMAS**

6.1. Ši Sutartis įsigalioja, kai ją pasirašo visos sutarties Šalys ir galioja iki visiško prievolių įvykdymo, bet jos terminas negali būti ilgesnis kaip 4 mėnesiai.

6.2. Darbus reikia atlikti per 3 mėnesius nuo Sutarties įsigaliojimo dienos.

6.3. Sutartis gali būti nutraukta, jei viena iš Šalių pažeidžia šios sutarties sąlygas.

6.4. Šalis, nutraukianti sutartį anksčiau termino, privalo raštiškai informuoti kitą Šalį prieš 10 darbo dienų.

## **GARANTINIS TERMINAS**

7.1. Nustatomas 5 (penkių) metų garantinis terminas visiems Rangovo atliktiems statinio darbams, paslėptiems statinio elementams – 10 (dešimt) metų. Garantiniai terminai pradedami skaičiuoti nuo statybos darbų akto pasirašymo dienos.

7.2. Rangovas garantuoja, kad darbų priėmimo metu visos pagal šią Sutartį Užsakovui skirtos priemonės statiniui statyti, naudotos statybinės medžiagos turi reikiamus kokybės sertifikatus, atitinka visus aprašymus, standartus ir reikalavimus, visus rekonstrukcijos darbų kokybei pagal šią Sutartį keliamus reikalavimus, yra tinkamos Sutartyje numatytiems tikslams, yra geros eksploatacinės būklės, sudarytos iš naujų ir kokybiškų medžiagų. Rangovas taip pat garantuoja, kad jo darbai ir darbų kokybė atitiks Sutartyje nustatytas sąlygas, projektinės dokumentacijos bei normatyvinių statybos dokumentų reikalavimus, jie bus atlikti be klaidų, kurios sumažintų objekto vertę bei pablogintų jo eksploatavimo sąlygas.

7.3. Garantinio termino metu paaiškėjus esminiams atliktų darbų rezultato trūkumams, Užsakovas turi teisę reikalauti, kad Rangovas paaiškėjusius trūkumus ištaisytų (pašalintų) savo sąskaita.

7.4. Trūkumų pašalinimo terminas nustatomas Užsakovo ir Rangovo susitarimu. Jeigu Rangovas ne vėliau kaip per 10 (dešimt) darbo dienų nuo Užsakovo rašytinio pranešimo apie nustatytus darbų trūkumus dienos nepradeda šalinti nustatytų darbų trūkumų, Užsakovas turi teisę Rangovo rizika ir sąskaita pašalinti trūkumus arba pasamdyti kitus asmenis trūkumams pašalinti, nepažeisdamas (neapribodamas) kitų Užsakovo teisių, susijusių su darbų trūkumų šalinimu.

7.5. Užsakovas privalo pareikšti pretenziją Rangovui dėl esminių darbų trūkumų per penkias darbo dienas nuo jų nustatymo dienos.

7.6. Garantiniu laikotarpiu Užsakovui priėmus objekto trūkumų pašalinimo darbus ir pasirašius priėmimo aktą, Rangovas jiems suteikia garantiją pagal Sutarties 7.1. punktą, kurios pradžia skaičiuojama nuo darbų rezultato perdavimo akto pasirašymo dienos.

**VIII. KITOS SUTARTIES SĄLYGOS**

8.1. Vykdydamos šią sutartį Šalys vadovaujasi Lietuvos Respublikos civiliniu kodeksu, statybos rangos sutarties nuostatais ir normatyviniais statybos dokumentais, ir šios sutarties sąlygomis.

8.2. Už sutarties vykdymą atsakingi asmenys:

|  |  |  |
| --- | --- | --- |
|  | **Pirkėjo atstovas** | **Tiekėjo atstovas** |
| Vardas, pavardė | Sigitas Aliubavičius |  |
| Adresas | Rungos g. 5, Elektrėnai |  |
| Telefonas | (8 528) 58048 |  |
| El. paštas | [sigitas.aliubavicius@elektrenai.lt](mailto:sigitas.aliubavicius@elektrenai.lt) |  |

8.3. Iškilusių tarp Šalių ginčų neišsprendus derybų būdu, jų nagrinėjimas perduodamas teismams pagal Užsakovo buveinės vietą Lietuvos Respublikos įstatymų nustatyta tvarka.

8.4. Sutartis, išskyrus darbų įkainius ir kitas sąlygas, kurios buvo ir pirkimo sąlygos, gali būti keičiama Šalių susitarimu, pakeitimą įforminant raštu bei patvirtinant parašais susitarimo tikrumą.

8.5. Sutartis sudaryta dviem vienodą juridinę galią turinčiais egzemplioriais – po vieną egzempliorių Užsakovui ir Rangovui.

8.6. Sutartis pasirašoma elektroniniu parašu, susirašinėjimas vyksta elektroniniu paštu, nenaudojant popieriaus.

8.7. Sutarties priedai:

1. Techninė specifikacija

2. Tiekėjo pasiūlymas

**VIII. ŠALIŲ ADRESAI IR REKVIZITAI**

|  |  |  |
| --- | --- | --- |
| **Užsakovas:** |  | **Rangovas:** |
| Elektrėnų savivaldybės administracija  Kodas 188756190 |  |  |
| Tel. (8 528) 58 015 |  |  |
| A. s. LT83 4010 0424 0289 4334 |  |  |
| AB Luminor bankas |  |  |
|  |  |  |
|  |  |  |
| Administracijos direktorė  Jekaterina Goličenko |  |  |
|  |  |  |
|  |  |  |
| A.V. |  | A.V. |